ai4bharat/Pralekha huggingface dataset:
পরিবেশওঅরণ্যমন্ত্রক
শ্রী ভূপেন্দ্র যাদব বাঘ সংরক্ষণের ওপর চতুর্থ এশিয়া মন্ত্রী পর্যায়ের সম্মেলনে ভারতের হয়ে বিবৃতি দিয়েছেন
নতুন দিল্লি, ২১ জানুয়ারি, ২০২২
কেন্দ্রীয় পরিবেশ, অরণ্য ও জলবায়ু পরিবর্তন বিষয়ক মন্ত্রী শ্রী ভূপেন্দ্র যাদব বলেছেন যে, প্রাকৃতিক সম্পদের ওপর বাঘ সংরক্ষণের বিষয়টি গুরুত্বপূর্ণ ভাবে নির্ভর করে। আজকের দিনে 'জনগণের এজেন্ডা' মতো ভারতের ক্ষেত্রে 'বাঘের এজেন্ডা'-তেও বিশেষভাবে স্থান পেয়েছে। বাঘ সংরক্ষণের বিষয়টি একটি গুরুত্বপূর্ণ আলোচনা বিষয়। এদিন তিনি বাঘ সংরক্ষণের ওপর চতুর্থ এশিয়া মন্ত্রী পর্যায়ের সম্মেলনে ভারতের হয়ে তাঁর বক্তব্য পেশ করেছিলেন।
শ্রী যাদব দেশের হয়ে তাঁর বিবৃতির সূচনায় বলেন যে, মালয়েশিয়া সরকার এবং গ্লোবাল টাইগার ফোরাম বাঘ সংরক্ষণের ওপর যে সম্মেলনের আয়োজন করেছে তার জন্য তাঁদের অভিনন্দন।
কেন্দ্রীয় মন্ত্রী বলেন যে, ভারত এ বছরের শেষের দিকে রাশিয়ার ভ্লাদিভস্তকে আয়োজিত গ্লোবাল টাইগার সামিট-এর জন্য নতুন দিল্লি টাইগার রেঞ্জের দেশগুলিকে সহায়তা করবে। নতুন দিল্লিতে ২০১০ সালে একটি 'প্রি-টাইগার সামিট' অনুষ্ঠিত হয়েছিল। সেখানে গ্লোবাল টাইগার সামিটের জন্য বাঘ সংরক্ষণের খসড়া ঘোষণার চূড়ান্ত করা হয়েছিল।
উল্লেখ্য যে, ২০১৮ সালে বাঘের জনসংখ্যা দ্বিগুণ করার কৃতিত্ব অর্জন করা হয়েছে। যে লক্ষ্যমাত্রা ছিল ২০২২ সালে। তার চার বছর আগেই লক্ষ্যমাত্রা পূরণ হয়েছে। তিনি বলেন, ভারতে বাঘ সংরক্ষণের মতো এখন সিংহ ডলফিন এর মতো অন্যান্য বন্য প্রাণীর জন্য প্রয়োগ করা হচ্ছে।
কেন্দ্রীয় মন্ত্রী আরও উল্লেখ করেন যে, বাঘ সংরক্ষণের জন্য প্রধানমন্ত্রী শ্রী নরেন্দ্র মোদীর দক্ষ নেতৃত্বে বাজেট বরাদ্দ বাড়ানো হয়েছে। এই বরাদ্দের পরিমাণ ২০১৪ সালে যেখানে ১৮৫ কোটি টাকা ছিল, ২০২২ সালে তা বেড়ে ৩০০ কোটি টাকা হয়েছে। এর পাশাপাশি ভারতের ১৪ টাইগার রিজার্ভ ইতিমধ্যেই আন্তর্জাতিক পুরস্কারে ভূষিত হয়েছে।
ফ্রন্টলাইন কর্মী এবং সম্প্রদায়ের কথা বলতে গিয়ে কেন্দ্রীয় মন্ত্রী বলেন যে, ফ্রন্টলাইন কর্মীরা বাঘ সংরক্ষণের একটি গুরুত্বপূর্ণ স্তম্ভ। যে কারণে সম মন্ত্রকের মাধ্যমে প্রতিটি চুক্তিভিত্তিক এবং অস্থায়ী কর্মী কে ২ লক্ষ-টাকা লাইভ কভারেজ বাড়ানো হয়েছে। আয়ুষ্মান যোজনার অধীনে কর্মসংস্থান এবং ৫ লক্ষ টাকার স্বাস্থ্য কভারেজ দেওয়া হয়েছে।
ভারতের ৫১ টি টাইগার রিজার্ভ দ্বারা আনুমানিক ৪.৩ মিলিয়ন মানব দিবস সৃষ্টি হয়েছে।
ভারত হচ্ছে টাইগার রেঞ্জ কানট্রিজ- গ্লোবাল টাইগার ফোরাম-এর আন্ত সরকারি প্ল্যাটফর্মের অন্যতম প্রতিষ্ঠাতা সদস্য।
CG/ SB
(Visitor Counter : 146
প্রধানমন্ত্রীরদপ্তর
হিমাচলপ্রদেশের শিসুতে ‘আভার সমারোহ’তে অংশ নিলেন প্রধানমন্ত্রী
নয়াদিল্লী, ৩ অক্টোবর, ২০২০
প্রধানমন্ত্রী শ্রী নরেন্দ্র মোদী আজ হিমাচলপ্রদেশের লাহুল এবং স্পিতির শিসুতে আভার সমারোহতে অংশ নিলেন।
সুড়ঙ্গের রূপান্তরকারী প্রভাব
প্রধানমন্ত্রী তাঁর কার্যকর্তা হিসেবে কাজের সময় রোটাং-এর মধ্য দিয়ে দীর্ঘ পথ অতিক্রম করে ওখানে যাওয়ার স্মৃতিচারণা করেন। শীতকালে রোটাংপাশ বন্ধ থাকায় মানুষের দুর্দশার কথা বলেন। তিনি সেইসময় শ্রী ঠাকুর সেন নেগির সঙ্গে তাঁর আলাপচারিতার উল্লেখ করেন। তিনি বলেন, প্রাক্তন প্রধানমন্ত্রী শ্রী অটল বিহারী বাজপেয়ী এই সমস্যার বিষয়ে সমকভাবে অবহিত ছিলেন। তাইজন্য তিনি এই সুড়ঙ্গের ঘোষণা করেন।
প্রধানমন্ত্রী বলেন, ৯ কিলোমিটার দীর্ঘ এই সুড়ঙ্গের জন্য ৪৫-৪৬ কিলোমিটার দূরত্ব কমে গেল। এই সুড়ঙ্গের রূপান্তরকারী প্রভাবের জন্য এই অঞ্চলের মানুষের জীবন বদলে যাবে বলে তিনি উল্লেখ করেন। তিনি বলেন, লাহুল-স্পিতি এবং পাঙ্গি-র কৃষক, ফুলচাষ এবং পশুপালনের সঙ্গে যুক্ত ব্যক্তিরা, ছাত্র, ব্যবসায়ী সহ বিশাল সংখ্যক মানুষ উপকৃত হবেন। এই অঞ্চলের কৃষিজ পণ্য নষ্ট হবে না, দ্রুত বাজারে পৌঁছানোর ফলে। এই অঞ্চলের চন্দ্রমুখী আলু নতুন বাজার এবং নতুন ক্রেতার কাছে পৌঁছাবে। এই সুড়ঙ্গ লাহুল-স্পিতিতে উৎপন্ন ভেষজ গাছ-গাছড়া বাইরের জগতে পৌঁছাতে সাহায্য করবে এবং এই অঞ্চলকে সারা বিশ্বে পরিচিত করবে। অনেক পরিবার তাদের শিশুদের শিক্ষার ব্যবস্থা করার অভাবমুক্ত হবেন।
পর্যটন এবং কর্মসংস্থানের সুবিধার উন্নতি
প্রধানমন্ত্রী এই অঞ্চলের পর্যটনের বিপুল সম্ভাবনার কথা বলেন। তিনি বলেন, লাহুল-স্পিতিতে একটি নতুন মাত্রা যোগ হতে চলেছে যেখানে দেব দর্শন এবং বুদ্ধ দর্শনের সংযোগ হবে। এখন থেকে সারা বিশ্বের মানুষের কাছে স্পিতি উপত্যকায় টাবো মনাস্টারিতে যাওয়ার সুবিধা হবে। তিনি বলেন, এই পুরো অঞ্চলটি পূর্ব এশিয়া এবং বিশ্বের অন্যান্য দেশের বৌদ্ধ ধর্মাবলম্বীদের কাছে একটি বড় কেন্দ্র হয়ে উঠবে। তিনি বলেন, পর্যটনের প্রসার হলে যুব সমাজের জন্য একাধিক কর্মসংস্থানের সুযোগ তৈরি হবে।
শেষ মাইলের যাত্রা
প্রধানমন্ত্রী বলেন, অটল টানেল উন্নয়নের সুফল প্রতিটি নাগরিকের কাছে পৌঁছানো নিশ্চিত করতে সরকারের দায়বদ্ধতার প্রতীক। তিনি বলেন এর আগে লাহুল-স্পিতি এবং এরকম অন্যান্য অঞ্চল এক ধারেই পড়ে থাকতো। কারণ এইসব অঞ্চলগুলি কিছু লোকের রাজনৈতিক উদ্দেশ্য পূরণ করতে পারতো না। কিন্তু এখন দেশ নতুন ভাবনা নিয়ে কাজ করছে। ভোটের দিকে তাকিয়ে নীতি তৈরি হয় না বরং কোনো ভারতীয় যাতে পিছিয়ে না থাকে তা নিশ্চিত করারই প্রয়াস নেওয়া হয়। প্রধানমন্ত্রী বলেন, এই পরিবর্তনের একটি বড় উদাহরণ লাহুল-স্পিতি। তার প্রমাণ, এটি অন্যতম জেলা যেখানে ঘর ঘর পাইপ সে জল নিশ্চিত করা হয়েছে। প্রধানমন্ত্রী দলিত, আদিবাসী, নিপীড়িত এবং বঞ্চিতদের জন্য ন্যূনতম প্রয়োজন মেটাতে সরকারের দায়বদ্ধতার কথা বলেন। তিনি এই সূত্রে গ্রামীণ বৈদ্যুতিকীকরণ, এলপিজি গ্যাস সংযোগে সুলভ ব্যবস্থা, শৌচাগারের মতো নির্মাণ সুবিধা, আয়ুষ্মান ভারতের মাধ্যমে চিকিসার সুবিধার কথা বলেন। তিনি তাঁর বক্তৃতার শেষে মানুষকে করোনা ভাইরাসের বিরুদ্ধে সতর্ক থাকতে বলেন।
(CG/AP/NS
স্বাস্থ্যওপরিবারকল্যাণমন্ত্রক
বিরল রোগের শিকার ব্যক্তিদের আর্থিক সাহায্য
নয়াদিল্লি, ১৭ মার্চ, ২০২০
বিরল রোগ নিয়ে একটি খসড়া জাতীয় নীতি চূড়ান্ত করে সেটি রাজ্য, কেন্দ্রশাসিত অঞ্চল ও সাধারণ মানুষ সহ সংশ্লিষ্ট সব পক্ষের মতামত বা পরামর্শের জন্য স্বাস্থ্য ও পরিবারকল্যাণ মন্ত্রকের ওয়েবসাইটে দেওয়া হয়েছে। রাজ্যসভায় আজ এক প্রশ্নের লিখিত জবাবে এই তথ্য জানান স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে। তিনি আরও জানান, রাষ্ট্রীয় আরোগ্য নিধির আওতায় সরকারি হাসপাতালগুলিতে নির্দিষ্ট কয়েকটি বিরল রোগের এককালীন চিকিৎসার জন্য দারিদ্রসীমার নিচে বসবাসকারী পরিবারগুলির রোগীদের স্বার্থে এককালীন ১৫ লক্ষ টাকা পর্যন্ত সহায়তা দেওয়ার সংস্থান রয়েছে। ২০১৯-এর ১ জানুয়ারি থেকে এই সুবিধা রাষ্ট্রীয় আরোগ্য নিধির আওতায় অন্তর্ভুক্ত হয়েছে।
CG/BD/DM
(Visitor Counter : 54
প্রধানমন্ত্রীরদপ্তর
এশিয়ান গেমস-এ পুরুষদের ট্রিপল জাম্পে ব্রোঞ্জ পদক জয়ী প্রবীণ চিত্রাকে প্রধানমন্ত্রীর অভিনন্দন
নয়াদিল্লি, ৩ অক্টোবর, ২০২৩
প্রধানমন্ত্রী শ্রী নরেন্দ্র মোদী আজ এশিয়ান গেমস-এ পুরুষদের ট্রিপল জাম্পে ব্রোঞ্জ পদক জয়ী প্রবীণ চিত্রাকে অভিনন্দন জানিয়েছেন।
এক্স পোস্টে এক বার্তায় প্রধানমন্ত্রী বলেছেন :
“ক্রীড়াক্ষেত্রে আরও একটি উল্লেখযোগ্য সাফল্য! @PraveenChithra1-কে পুরুষদের ট্রিপল জাম্প ইভেন্টে ব্রোঞ্জ পদক জয়ের জন্য আন্তরিক অভিনন্দন জানাই।
তাঁর এই অনবদ্য ক্রীড়া নৈপুণ্য আজ আমাদের দেশকে গৌরবান্বিত করেছে।”
(PG/CB/DM/
প্রধানমন্ত্রীরদপ্তর
ত্রিপুরা রাজ্যের প্রতিষ্ঠা দিবসে রাজ্যবাসীকে অভিনন্দন প্রধানমন্ত্রীর
নয়াদিল্লি, ২১ জানুয়ারি, ২০২৩
প্রধানমন্ত্রী শ্রী নরেন্দ্র মোদী ত্রিপুরা রাজ্যের প্রতিষ্ঠা দিবসে রাজ্যবাসীকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন;
“তাদের রাজ্যের প্রতিষ্ঠা দিবসে ত্রিপুরর জনগণকে আন্তরিক শুভেচ্ছা জানাই। গত ৫ বছরে ত্রিপুরার আর্থিক শ্রীবৃদ্ধির ক্ষেত্রে বিশেষ উল্লেখযোগ্য। কৃষি থেকে শিল্প, শিক্ষা থেকে স্বাস্থ্য রাজ্যে এক অসাধারণ রূপান্তর প্রত্যক্ষ করেছে। আগামী দিনগুলিতেও এই ধারা অব্যাহত থাকুক।”
PG/AB/NS
(
কর্মী, জন-অভিযোগএবংপেনশনমন্ত্রক
যুগ্ম সচিব নিয়োগ
নয়াদিল্লি, ৬ ফেব্রুয়ারি, ২০২০
ভারত সরকারের যুগ্ম সচিব স্তরের ১০টি পদে প্রার্থী নিয়োগের জন্য কর্মীবর্গ এবং প্রশিক্ষণ দপ্তর প্রকাশিত বিজ্ঞাপনের উত্তরে ৬,০৭৭টি আবেদনপত্র জমা পড়ে। সেগুলি পরীক্ষার পর ৬৫ জন প্রার্থীকে বাছা হয়েছে এবং ইউনিয়ন পাবলিক সার্ভিস কমিশনে  সাক্ষাৎকারের জন্য তাঁদের ডাকা হয়। ৬৪ জন প্রার্থীর সাক্ষাৎকার নেওয়া হয় যার মধ্যে নয়জন প্রার্থীর নাম সুপারিশ করা হয় পার্শ্বীয় নিয়োগের অধীনে চুক্তির ভিত্তিতে যুগ্ম সচিব পর্যায় পদে নিয়োগের জন্য। রাজস্ব দপ্তরের যুগ্ম সচিব পর্যায়ের পদে প্রার্থী বাছাইয়ের জন্য নিয়োগ প্রক্রিয়া সন্তোষজনক। সেজন্য নিয়োগের শর্তাবলী গৃহীত হওয়ার পর ইউপিএসসি-র সুপারিশ করা নয়জন প্রার্থীর মধ্যে আটজনকে অসামরিক বিমান পরিবহণ, বাণিজ্য, অর্থনীতি বিষয়ক, পরিবেশ, বন, জলবায়ু পরিবর্তন, আর্থিক পরিষেবা, নতুন ও পুনর্নবীকরণযোগ্য শক্তি, সড়ক পরিবহণ ও মহাসড়ক এবং জাহাজ মন্ত্রক/দপ্তরে যুগ্ম সচিব হিসেবে নিয়োগ করা হয়েছে। একজন প্রার্থী প্রস্তাব গ্রহণ করেননি।
রাজ্যসভায় আজ এক প্রশ্নের লিখিত জবাবে একথা জানিয়েছেন উত্তর-পূর্বাঞ্চলের উন্নয়ন , প্রধানমন্ত্রীর দপ্তর, কর্মীবর্গ, জন-অভিযোগ ও পেনশন, পারমাণবিক শক্তি এবং মহাকাশ প্রতিমন্ত্রী ডঃ জিতেন্দ্র সিং।
CG/AP/DM
(Visitor Counter : 51
স্বরাষ্ট্র মন্ত্রক
নির্দিষ্ট কয়েকটি ক্ষেত্র ছাড়া বিদেশি নাগরিকদের জারি করা সমস্ত বর্তমান ভিসা ভারত থেকে যাত্রীদের আন্তর্জাতিক বিমান সফর সংক্রান্ত নিষেধাজ্ঞা প্রত্যাহার না করা পর্যন্ত বাতিল থাকছে
নয়াদিল্লি, ০৫ মে, ২০২০
দেশে কোভিড-১৯ মহামারীর প্রেক্ষিতে কেন্দ্রীয় স্বরাষ্ট্র মন্ত্রক গত ১৭ই এপ্রিল সিদ্ধান্ত নেয় যে, কূটনৈতিক, আধিকারিক, রাষ্ট্রসংঘ, আন্তর্জাতিক সংগঠন, কর্মসংস্থানমূলক এবং প্রকল্পের সঙ্গে যুক্ত ব্যক্তি ও আধিকারিকদের বাদ দিয়ে অন্যান্য বিদেশি নাগরিকদের জারি করা সমস্ত ভিসা তেসরা মে পর্যন্ত বাতিল থাকবে।
উপরোক্ত বিষয়টি পুনর্বিবেচনার পর সিদ্ধান্ত হয়েছে যে, ভারত থেকে যাত্রীদের আন্তর্জাতিক বিমান সফর নিষেধাজ্ঞা প্রত্যাহার না করা পর্যন্ত সমস্ত কূটনৈতিক, আধিকারিক, রাষ্ট্রসংঘ, আন্তর্জাতিক সংগঠন, কর্মসংস্থানমূলক এবং প্রকল্পের সঙ্গে যুক্ত ব্যক্তি ও আধিকারিকদের বাদ দিয়ে অন্যান্য বিদেশি নাগরিকদের জারি করা সমস্ত ভিসা বাতিল থাকছে।
(CG/BD/SB
প্রধানমন্ত্রীরদপ্তর
সৌদি আরবের যুবরাজ, বিদেশমন্ত্রী ফায়জাল বিন ফারহান আল সৌদ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন
নতুন দিল্লি, ২০ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর সঙ্গে আজ সৌদি আরবের যুবরাজ, বিদেশমন্ত্রী ফায়জাল বিন ফারহান আল সৌদ সাক্ষাৎ করেছেন।
তাঁদের মধ্যে অনুষ্ঠিত বৈঠকে দুই দেশের কৌশলগত অংশীদারিত্ব পরিষদের কাজকর্ম সহ দ্বিপাক্ষিক বিভিন্ন উদ্যোগ নিয়ে পর্যালোচনা হয়েছে। জ্বালানী, তথ্য প্রযুক্তি ও প্রতিরক্ষা সরঞ্জাম উৎপাদনের মতো গুরুত্বপূর্ণ ক্ষেত্রে প্রধানমন্ত্রী, সৌদি আরবের থেকে আরো বেশি বিনিয়োগ আশা করেন।
বৈঠকে আফগানিস্তানের পরিস্থিতি সহ আঞ্চলিক বিভিন্ন বিষয় নিয়ে তাঁরা মতবিনিময় করেছেন।
কোভিড – ১৯ মহামারীর সময়ে সৌদি আরবে বসবাসরত ভারতীয়দের যাতে কোন সমস্যা না হয়, তার জন্য সে দেশের প্রশাসন প্রয়োজনীয় ব্যবস্থা নেওয়ায় প্রধানমন্ত্রী সৌদি সরকারকে বিশেষ ধন্যবাদ জানিয়েছেন।
শ্রী মোদী, সৌদি বাদশা এবং যুবরাজকে তাঁর উষ্ণ অভিনন্দন ও শ্রদ্ধা জানিয়েছেন।
CG/CB/SFS
(
কৃষিমন্ত্রক
কৃষকদের কল্যাণে সরকার প্রতিশ্রুতিবদ্ধ এবং আলোচনার জন্য সব সময় প্রস্তুত – নরেন্দ্র সিং তোমর
কৃষকদের সংগঠনগুলির প্রতিনিধিদের সঙ্গে তেসরা ডিসেম্বরও আলোচনা চলবে
নয়াদিল্লি, ১ ডিসেম্বর, ২০২০
কেন্দ্রীয় কৃষি ও কৃষককল্যাণ মন্ত্রী শ্রী নরেন্দ্র সিং তোমর, শিল্প ও বাণিজ্য এবং রেলমন্ত্রী শ্রী পীযূষ গোয়েল, শিল্প ও বাণিজ্য প্রতিমন্ত্রী শ্রী সোমপ্রকাশ পয়লা ডিসেম্বর নতুন দিল্লির বিজ্ঞান ভবনে পাঞ্জাবের কৃষক সংগঠনগুলির প্রতিনিধিদের সঙ্গে বৈঠক করেছেন। বৈঠকে কৃষক সংগঠনগুলির প্রতিনিধিদের কাছে মন্ত্রীরা আবারও কৃষি সংস্কার আইনগুলির উপকারিতার ব্যাখ্যা করেছেন। কৃষি সংস্কার আইনের বিভিন্ন বিষয় নিয়ে বিস্তারিত আলোচনা হয়েছে এবং উভয় পক্ষের মধ্যে অত্যন্ত সৌহার্দ্যপূর্ণ পরিবেশে কথাবার্তা চলেছে।
কৃষিমন্ত্রী পাঞ্জাবের কৃষক সংগঠনগুলির প্রতিনিধিদের সাদর আমন্ত্রণ জানিয়েছেন। কৃষকদের কল্যাণে সরকার অঙ্গীকারবদ্ধ এবং কেন্দ্র কৃষিক্ষেত্রে উন্নয়নকে সব সময় অগ্রাধিকার দেয় বলে তিনি উল্লেখ করেছেন। আলোচনার সময় কেন্দ্রীয় কৃষি ও কৃষককল্যাণ মন্ত্রী ভবিষ্যতে কৃষকদের বিভিন্ন বিষয়গুলি নিয়ে আলোচনার জন্য একটি বিশেষজ্ঞ কমিটি গঠনের প্রস্তাব দিয়েছেন। এর ফলে, পারস্পরিক সহমতের ভিত্তিতে সমস্যাগুলির সমাধান করা যাবে। কিন্তু কৃষক সংগঠনের প্রতিনিধিরা পরামর্শ দিয়েছেন, সরকারের সঙ্গে পরবর্তী পর্যায়ে আলোচনার সময়েও সব প্রতিনিধিরা উপস্থিত থাকবেন এবং সমস্যাগুলির যথাযথভাবে সমাধান করা হবে।
বৈঠকে সরকার কৃষক সংগঠনগুলির প্রতিনিধিদের কৃষি সংস্কার আইনের নির্দিষ্ট বিষয়গুলিকে শনাক্ত করতে বলেছে এবং এ বিষয়ে ভবিষ্যতে আলোচনার জন্য দোসরা ডিসেম্বরের মধ্যে সেগুলি সরকারকে জানাতে বলেছে। এই সমস্ত বিষয় নিয়ে তেসরা ডিসেম্বর পরবর্তী পর্যায়ের বৈঠকে বিস্তারিতভাবে আলোচনা হবে।
কেন্দ্র, কৃষকদের স্বার্থরক্ষায় সর্বদা অঙ্গীকারবদ্ধ এবং কৃষকদের কল্যাণে যে কোনও বিষয় নিয়ে খোলা মনে আলোচনা করতে প্রস্তুত বলে প্রতিনিধিদের এই বৈঠকে আশ্বাস দেওয়া হয়েছে।
প্রধানমন্ত্রীরদপ্তর
ভাইব্র্যান্ট গুজরাট সম্মেলনে যোগ দিতে ভারত সফরে চেক প্রজাতন্ত্রের প্রধানমন্ত্রী
নয়াদিল্লি, ১৮ জানুয়ারি, ২০১৯
‘ভাইব্র্যান্ট গুজরাট’ সম্মেলনে যোগ দিতে চেক প্রজাতন্ত্রের প্রধানমন্ত্রী শ্রী আন্দ্রেজ বাবিজ ১৭ থেকে ১৯শে জানুয়ারি সরকারি সফরে ভারতে রয়েছেন। তাঁর সঙ্গে রয়েছেন সে দেশের শিল্প ও বাণিজ্য দপ্তরের মন্ত্রী শ্রীমতী মার্তা নোভাকোভা এবং এক বৃহৎ বাণিজ্যিক প্রতিনিধিদল। অংশীদার দেশ চেক প্রজাতন্ত্রের প্রধানমন্ত্রী বাবিজ সে দেশের বাণিজ্য প্রতিনিধিদলের নেতৃত্ব দিচ্ছেন।
সম্মেলনের ফাঁকে ১৮ই জানুয়ারি প্রধানমন্ত্রী মোদী এবং প্রধানমন্ত্রী বাবিজ এক দ্বিপাক্ষিক বৈঠকে মিলিত হন। আঞ্চলিক ও আন্তর্জাতিক বিভিন্ন বিষয় ছাড়াও দ্বিপাক্ষিক স্বার্থ-সংশ্লিষ্ট বিভিন্ন বিষয়ে তাঁরা আলোচনা করেন।
প্রধানমন্ত্রী মোদীর দূরদর্শী নেতৃত্বের প্রশংসা করে চেক প্রধানমন্ত্রী ভারতীয় অর্থনীতির দ্রুত বিকাশ এবং দ্বিপাক্ষিক বাণিজ্য ও বিনিয়োগ সম্পর্কের ক্ষেত্রে প্রভূত সম্ভাবনার প্রশংসা করেন।
প্রধানমন্ত্রী বাবিজ গত সেপ্টেম্বরে ভারতের রাষ্ট্রপতির চেক প্রজাতন্ত্র সফরকালে দু’দেশের মধ্যে হওয়া একাধিক সমঝোতাপত্রের কথা উল্লেখ করেন।
ভারী যন্ত্রপাতি উৎপাদন এবং ইঞ্জিনিয়ারিং ক্ষেত্রে চেক প্রজাতন্ত্রের যথেষ্ট সুনাম রয়েছে। প্রধানমন্ত্রী মোদী চেক সংস্থাগুলিকে ভারতের বিরাট বাজারের সুযোগ নেওয়ার অনুরোধ জানান। বিশেষ করে, ভারতের প্রতিরক্ষা, গাড়ি এবং রেলের উৎপাদন ক্ষেত্রে সুবিধা গ্রহণের জন্য চেক সংস্থাগুলিকে আহ্বান জানান।
দুই প্রধানমন্ত্রী ভারত ও চেক প্রজাতন্ত্রের দীর্ঘ দ্বিপাক্ষিক সম্পর্কের ঐতিহ্যের উল্লেখ করে এই সম্পর্ক আরও বাড়িয়ে তোলার ওপর জোর দেন। ভারত সফরকালে চেক প্রধানমন্ত্রী বাবিজ ভারতের রাষ্ট্রপতির সঙ্গে সাক্ষাৎ করেন।
CG/DM
(Visitor Counter : 111
প্রতিরক্ষামন্ত্রক
এয়ার মার্শাল ভি আর চৌধুরী পরবর্তী বায়ুসেনা প্রধান নিযুক্ত হয়েছেন
নতুন দিল্লি, ২১ সেপ্টেম্বর, ২০২১
সরকার পরবর্তী বায়ুসেনা প্রধান হিসেবে এয়ার মার্শাল ভি আর চৌধুরী, পিভিএসএম, এভিএসএম, ভিএম- কে নিযুক্ত করেছে। তিনি বর্তমানে বায়ুসেনা উপপ্রধান হিসেবে নিযুক্ত রয়েছেন। বর্তমান বায়ু সেনা প্রধান আরকেএস ভাদৌরিয়া, পিভিএসএম, এভিএসএম, ভিএম, এডিসি, আগামী ৩০ সেপ্টেম্বর, ২০২১ অবসর নেবেন। এয়ার মার্শাল ভি আর চৌধুরী তাঁর স্থলাভিষিক্ত হবেন।
এয়ার মার্শাল ভি আর চৌধুরী ১৯৮২ সালের ২৯ ডিসেম্বর ভারতীয় বিমান বাহিনীতে আধিকারিক হিসেবে যোগদান করেন। পরবর্তী সময়ে তিনি বিভিন্ন পদে নিযুক্ত হন।
CG/ SB
(Visitor Counter : 351
প্রধানমন্ত্রীরদপ্তর
কল্যাণ সিং-এর প্রয়াণে সংবাদমাধ্যমের কাছে প্রধানমন্ত্রীর বক্তব্য
কল্যাণ সিংকে প্রধানমন্ত্রীর শেষ শ্রদ্ধা নিবেদন
কল্যাণ সিংজি… এমন এক নেতা ছিলেন যিনি জনকল্যাণের জন্য সর্বদা কাজ করেছেন এবং দেশজুড়ে প্রশংসিত হয়েছেনঃ প্রধানমন্ত্রী
নতুনদিল্লি, ২২শে আগস্ট, ২০২১
আমাদের সকলের কাছে এটি অত্যন্ত বেদনার মুহূর্ত। কল্যাণ সিংজির বাবা-মা তাঁর নাম রেখেছিলেন কল্যাণ। তিনি সারাজীবন এমনভাবে অতিবাহিত করেছেন, যে তাঁর বাবা-মার দেওয়া নাম সার্থক হয়েছে। মানুষের কল্যাণে তিনি তাঁর জীবন উৎসর্গ করেছেন আর সেটিই ছিল তাঁর জীবনের মন্ত্র । ভারতীয় জনতা পার্টি, ভারতীয় জন সংঘ এবং ভারতের উন্নত ভবিষ্যতের জন্য তিনি নিজেকে সমর্পিত করেন।
কল্যাণ সিংজি ভারতের প্রতিটি কোনায় বিশ্বাসের এক নাম হয়ে ওঠেন। তিনি দৃঢ়ভাবে সিদ্ধান্ত গ্রহণ করতেন এবং সারা জীবন মানুষের কল্যাণে কাজ করে গেছেন। বিধায়ক, সরকার চালানোর দায়িত্ব বা রাজ্যপাল౼ যে কাজই তাঁকে দেওয়া হয়েছে, সেই কাজ অন্যের অনুপ্রেরণার উৎস হয়ে উঠেছে। তিনি ছিলেন জনমানসে আস্থার প্রতীক।
দেশ এক মহান ব্যক্তিত্ব ও যোগ্য নেতাকে হারালো। তাঁর আদর্শ অনুসরণ করে এবং স্বপ্নপুরণের মধ্য দিয়ে তিনি না থাকার ফলে যে ক্ষতি হল, আমরা সেটি পূরণের চেষ্টা চালাবো। আমি ভগবান রামের কাছে প্রার্থনা করি, তিনি যাতে কল্যাণ সিংজিকে তাঁর চরণে স্থান দেন এবং সংকটের এই সময় থেকে বেড়িয়ে আসার জন্য তাঁর পরিবারকে শক্তি দেন। প্রভু রামের কাছে প্রার্থনা করি যারা শোকাহত, তাঁরা এই পরিস্থিতি থেকে বেরিয়ে আসার শক্তি অর্জন করুন, যারা তাঁর আদর্শ , মূল্যবোধকে বিশ্বাস করতেন, দেশের ঐতিহ্য ও সংস্কৃতিকে ভালবাসেন, তাঁরা এই শোকের পরিস্থিতি থেকে বেরিয়ে আসুন।“
CG/CB/
(
কেন্দ্রীয়মন্ত্রিসভা
ভারত ও ইন্দোনেশিয়ার মধ্যে বৈজ্ঞানিক এবং প্রযুক্তিগত সহযোগিতা বিষয়ে সমঝোতায় মন্ত্রিসভার সায়
নয়াদিল্লি, ০৯ আগস্ট, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও ইন্দোনেশিয়ার মধ্যে বৈজ্ঞানিক এবং প্রযুক্তিগত সহযোগিতা বিষয়ে সমঝোতায় অনুমোদন দেওয়া হয়েছে। ২০১৮-র মে মাসে নতুন দিল্লিতে ভারতের বিজ্ঞান, প্রযুক্তি এবং ভূবিজ্ঞান মন্ত্রী ডঃ হর্ষবর্ধন এই সমঝোতায় স্বাক্ষর করেন। অন্যদিকে জাকার্তায় একই সময়ে ইন্দোনেশিয়ার গবেষনা, প্রযুক্তি এবং উচ্চশিক্ষা দপ্তরের মন্ত্রী মিস্টার মহম্মদ নাসির এই সমঝোতায় স্বাক্ষর করেন। এই সমঝোতার ফলে দু দেশের মধ্যে বিজ্ঞান ও প্রযুক্তি ক্ষেত্রে দ্বিপাক্ষিক সহযোগিতার এক নতুন দিগন্ত উন্মোচিত হবে বলে মনে করা হচ্ছে।
SSS/ PB /NS/…
(Visitor Counter : 71
ভূ-বিজ্ঞানমন্ত্রক
হিমালয়ের হিমবাহগুলি গলে যাচ্ছে
নয়াদিল্লি, ০৬ এপ্রিল, ২০২২
ভারতীয় হিমালয় অঞ্চলে হিমবাহগুলির গলে যাওয়ার বিষয়ে বিভিন্ন তথ্য সংগ্রহ করে কেন্দ্রীয় সরকার নানা ধরনের গবেষণা চালাচ্ছে। জিওলজিকাল সার্ভে অফ ইন্ডিয়া  ওয়াদিয়া ইন্সটিটিউট অফ হিমালয়ান জিওলজি, ন্যাশনাল সেন্টার ফর পোলার অ্যান্ড ওশন রিসার্চ , ন্যাশনাল ইন্সটিটিউট অফ হাইড্রোলজি , স্পেস অ্যাপ্লিকেশন সেন্টার, ইন্ডিয়ান ইন্সটিটিউট অফ সায়েন্স  প্রভৃতি সংস্থাগুলি হিমালয়ের হিমবাহগুলিকে পর্যবেক্ষণ করছে। পর্যবেক্ষণে প্রাপ্ত তথ্য অনুযায়ী, হিমবাহগুলির ক্ষয় দ্রুত হচ্ছে বলে জানা গেছে। হিন্দুকুশ হিমালয়ের হিমবাহগুলি প্রতি বছর ১৪.৯ - ১৫.১ মিটার, সিন্ধু হিমবাহ ১২.৭ – ১৩.২ মিটার, গঙ্গা হিমবাহ ১৫.৫ – ১৪.৪ এবং ব্রহ্মপুত্রের হিমবাহ ২০.২ – ১৯.৭ মিটার হ্রাস পাচ্ছে।
ভূ-বিজ্ঞান মন্ত্রকের অধীনস্ত সংস্থা এনসিপিওআর চন্দ্র উপত্যকার ৬টি হিমবাহের উপর নজরদারি চালাচ্ছে। ২০১৬ সাল থেকে চন্দ্র উপত্যকার ‘হিমাংশ’ গবেষণাগার গড়ে তোলা হয়েছে। এখানে হিমবাহের উপর নানা ধরনের পরীক্ষা-নিরীক্ষা চালানো হচ্ছে। জিএসআই – এর বিশেষজ্ঞরা ৯টি হিমবাহের গলে যাওয়ার বিষয় নিয়ে গবেষণা করছেন। এছাড়াও, ৭৬টি হিমবাহের আকৃতি পরিবর্তন সংক্রান্ত বিষয়ে নজরদারি চালান হচ্ছে। বিজ্ঞান ও প্রযুক্তি দপ্তর হিমালয়ের হিমবাহগুলি নিয়ে ন্যাশনাল মিশন ফর সাস্টেইনিং হিমালয়ান ইকো সিস্টেম এবং ন্যাশনাল মিশন অন স্ট্র্যাটেজিক নলেজ ফর ক্লাইমেট চেঞ্জ – এর আওতায় গবেষণার কাজ করছে। এছাড়াও, হিমবাহগুলির ওজনের ভারসাম্য নিয়ে কাশ্মীর বিশ্ববিদ্যালয়, সিকিম বিশ্ববিদ্যালয়, আইআইএসসি এবং ওয়াদিয়া ইন্সটিটিউট কাজ করছে।
ওয়াদিয়া ইন্সটিটিউট উত্তরাখন্ডে কয়েকটি হিমবাহের উপর নজরদারি চালাচ্ছে। এই সংস্থার পর্যবেক্ষণ অনুসারে, ১৯৯৫ সাল থেকে ভাগিরথী অববাহিকার দোকরিয়ানি হিমবাহটি প্রতি বছর ১৫-২০ মিটার হ্রাস পাচ্ছে। অন্যদিকে, মন্দাকিনী অববাহিকার চোরাবারি হিমবাহিকা ২০০৩-২০১৭ সালের মধ্যে বছরে ৯-১১ মিটার হ্রাস পেয়েছে। লাদাখের সুরু উপত্যকার দুরুং – দ্রুং এবং পেনসিলুংপা হিমবাহ প্রতি বছর ১২ – ৫.৫ মিটার কমে যাচ্ছে।
হিমবাহ গলে যাওয়ার ফলে হিমালয় থেকে উৎপন্ন নদীগুলির জলের পরিমাণে তারতম্য দেখা দিচ্ছে। এরফলে, জলবিদ্যুৎ কেন্দ্রগুলি প্রভাবিত হচ্ছে। এছাড়াও, হিমবাহগুলি থেকে বিভিন্ন জায়গায় হ্রদ তৈরি হওয়ায় হরপা বানের কারণে সংশ্লিষ্ট অঞ্চলে বন্যা দেখা দিচ্ছে। আইআইএসসি-র দিভেচা সেন্টার ফর ক্লাইমেট চেঞ্জ শতদ্রু নদীর অববাহিকায় সমীক্ষা চালিয়ে দেখেছে, এই শতকের মধ্যভাগে ঐ অঞ্চলের হিমবাহের গলে যাওয়ার পরিমাণ বৃদ্ধি পাবে। তবে, এরপর হিমবাহ গলার হার হ্রাস পাবে। শতদ্রু অববাহিকার বিভিন্ন হিমবাহগুলির উপর পর্যবেক্ষণের পর দেখা গেছে, হিমবাহগুলির আকৃতি ক্রমশ ছোট হচ্ছে। এর ফলে, গ্রীষ্মকালে সংশ্লিষ্ট অঞ্চলে জলকষ্ট দেখা দিচ্ছে।
হিমবাহ গলে যাওয়া একটি প্রাকৃতিক পদ্ধতি, যাকে নিয়ন্ত্রণ করা যায় না। তবে, হিমবাহ গলার হার বৃদ্ধি পেলে প্রাকৃতিক বিপর্যয় দেখা দেয়। বিভিন্ন ভারতীয় প্রতিষ্ঠান ও বিশ্ববিদ্যালয় হিমালয় অঞ্চলের হিমবাহগুলির উপর দূরসঞ্চার ব্যবস্থাপনায় নজরদারি চালাচ্ছে। সম্প্রতি সুইস ডেভেলপমেন্ট কর্পোরেশনের সঙ্গে যৌথভাবে জাতীয় বিপর্যয় মোকাবিলা কর্তৃপক্ষ হিমবাহের কারণে বন্যার হাত থেকে রক্ষা পেতে কি কি করণীয় সে বিষয়ে একটি নীতি-নির্দেশিকা তৈরি করেছে। এর সাহায্যে বন্যার ফলে ক্ষয়ক্ষতির পরিমাণ কম হবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন ভূ-বিজ্ঞান, বিজ্ঞান ও প্রযুক্তি দপ্তরের প্রতিমন্ত্রী ডাঃ জিতেন্দ্র সিং।
CG/CB/SB
(Visitor Counter : 257
নারীওশিশুবিকাশমন্ত্রক
সংশোধিত পিএমএমভিওয়াই –এর জন্য স্বামীর আধার বাধ্যতামূলক নয়
নতুন দিল্লি, ২রা ফেব্রুয়ারী , ২০২২
নারী ও শিশু কল্যাণ মন্ত্রক প্রধানমন্ত্রী মাতৃবন্দনা যোজনাটি  বাস্তবায়ন করছে। এই প্রকল্পে মাধ্যমে গর্ভধারণের পর গর্ভবতী মহিলাদের এবং যাঁরা তাদের সন্তানদের বুকের দুধ খাওয়ান সেই সব মহিলাদের ৫০০০ টাকা দেওয়া হয়। তিন কিস্তিতে এই টাকাটি সুবিধাভোগীদের দেওয়া হয়। প্রথম সন্তানের জন্য এক্ষেত্রে কিছু নিয়মাবলী মেনে চলতে হয়। সুবিধাভোগীকে তার নিজের এবং স্বামীর আধার সংক্রান্ত বিস্তারিত তথ্য উল্লেখ করা এতদিন আবশ্যিক ছিল। কিন্তু এখন থেকে স্বামীর আধারের তথ্য জমা দেওয়া বাধ্যতামূলক নয়। মা এবং গর্ভবতী মহিলাদের জন্য নারী ও শিশু কল্যাণ মন্ত্রকের অন্য কোনো প্রকল্পে এটি প্রযোজ্য নয়। পরিযায়ী শ্রমিকরা যে রাজ্য বা কেন্দ্রশাসিত অঞ্চল থেকে এই প্রকল্পে নাম নথিভুক্ত করতে পারবেন। তবে, ওডিশা ও তেলেঙ্গানায় পিএমএমভিওয়াই প্রকল্প চালু হয়নি।
নীতি আয়োগ এই নিয়মটির পরিবর্তনের সুপারিশ করে। এরপরই পিএমএমভিওয়াই প্রকল্পে নাম নথিভুক্ত করার সময় মহিলা সুবিধাভোগীদের স্বামীর আধার নম্বর দেওয়া বাধ্যতামূলক নয়। এর আগে স্বামীর আধার নম্বর দেওয়ার পাশাপাশি এই প্রকল্পে নাম নথিভুক্ত করার জন্য স্বামীর লিখিত অনুমতিপত্রও জমা দিতে হত। কিন্তু এখন থেকে মিশন শক্তির অধীনে থাকা পিএমএমভিওয়াই প্রকল্পের সুবিধাভোগীদের আর তা করার প্রয়োজন নেই। এর ফলে যে সব সিঙ্গেল মাদার অথবা স্বামী পরিত্যাক্ত মহিলারা এই প্রকল্পে যুক্ত হতে চান, তাঁরা সহজেই যুক্ত হতে পারবেন।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, কেন্দ্রীয় নারী ও শিশু কল্যাণ মন্ত্রী শ্রীমতী স্মৃতি জুবিন ইরানী।
CG/CB/SFS
(Visitor Counter : 82
উপ-রাষ্ট্রপতিরসচিবালয়
শিক্ষা ব্যবস্হায় পরিবর্তন আনতে উচ্চশিক্ষা-শিল্পের মধ্যে সংযোগ গড়ে তোলা প্রয়োজন, ভেল টেক বিশ্ববিদ্যালয়ে জানালেন উপরাষ্ট্রপতি
নয়াদিল্লি, ১৩ মার্চ, ২০১৯
শিক্ষা ব্যবস্হায় পরিবর্তন আনতে উচ্চশিক্ষা ও শিল্পের মধ্যে সংযোগ গড়ে তোলা প্রয়োজন, বলে অভিমত প্রকাশ করলেন উপরাষ্ট্রপতি এম. ভেঙ্কাইয়া নাইডু। এরফলে ছাত্রছাত্রীদের কর্মসংস্হানের সুযোগ আরও বাড়বে বলেও তিনি জানান। চেন্নাই-এ আজ ভেল টেক বিশ্ববিদ্যালয়ের এক অনুষ্ঠানে যোগ দিয়ে উপরাষ্ট্রপতি বলেন, শিক্ষা ব্যবস্হার উন্নতিতে সরকার, উচ্চশিক্ষা কর্তৃপক্ষ এবং শিল্প মহলকে একযোগে কাজ করতে হবে যাতে ছাত্রছাত্রীদের মধ্যে কর্মসংস্হানের সুযোগ বৃদ্ধি পায়। উপরাষ্ট্রপতি বলেন, এখন উদ্ভাবন শক্তির বিকাশ এবং প্রযুক্তি নির্ভর বাণিজ্যিকিকরণের সময়। তিনি আরও বলেন, চতুর্থ শিল্প বিপ্লবের লক্ষ্যে সকলকে গুরুত্বপূর্ণ ভূমিকা পালন করতে হবে। বিশ্বের শিক্ষা মানচিত্রে ভারত এখন গুরুত্বপূর্ণ স্হানে রয়েছে। দেশে এখন অনেক উচ্চশিক্ষা প্রতিষ্ঠান গড়ে উঠেছে বলেও উল্লেখ করেন উপরাষ্ট্রপতি। অনুষ্ঠানে তামিলনাড়ুর রাজ্যপাল বনোয়ারিলাল পুরোহিত এবং অন্যান্য আধিকারিকগণ উপস্হিত ছিলেন।
CG/SC/NS
(Visitor Counter : 109
পেট্রোলিয়ামওপ্রাকৃতিকগ্যাসমন্ত্রক
কোচি তেল শোধনাগার প্রাঙ্গনে বৃহৎ আকারে অস্থায়ী কোভিড কেন্দ্র গড়ে তোলা হয়েছে
নতুন দিল্লি, ১৪ মে, ২০২১
কেরালার আম্বালামুঘলে বিপিসিএল-এর কোচি তেল শোধনাগার পরিচালিত বিদ্যালয় প্রাঙ্গনে আজ একটি ১০০ শয্যা বিশিষ্ট অস্থায়ী কোভিড চিকিৎসা কেন্দ্র খোলা হয়েছে । ভারত সরকারের প্রাকৃতিক গ্যাস ও পেট্রোলিয়াম মন্ত্রকের আওতাধীন ‘মহারত্ন’ রাষ্ট্রায়ত্ত সংস্থা ভারত পেট্রোলিয়াম কর্পোরেশন লিমিটেড এই কেন্দ্রে বিনামূল্যে অক্সিজেন, বিদ্যুৎ ও জল সরবরাহ করবে । এই কেন্দ্রে স্টেনলেস স্টীলের পাইপের মাধ্যমে অক্সিজেন সরবরাহ করা হবে । চিকিৎসার সুবিধার্থে প্রথম পর্যায়ে এই কেন্দ্রে ১০০টি শয্যা থাকছে । পরে, এখানে শয্যা সংখ্যা বাড়িয়ে ১৫০০ করা হবে ।
স্বাস্থ্য পরিষেবা ক্ষেত্রে সহায়তায় সর্বাগ্রে থাকা ভারত পেট্রোলিয়াম মুম্বাই ও বিনা তেল শোধনাগার সরকারি হাসপাতাল এবং মেডিকেল সেন্টারে প্রতি মাসে ৬০০ মেট্রিক টন বায়বীয় অক্সিজেন বিনামূল্যে সরবরাহ করছে । পাশাপাশি কোচি তেল শোধনাগার থেকে প্রতিমাসে ১০০ মেট্রিক টন তরল চিকিৎসা অক্সিজেন সরবরাহের জন্য ব্যবস্থাপনার উন্নতি সাধন করা হয়েছে ।
বিপিসিএল মহারাষ্ট্রে ২টি, কেরালায় ৩টি এবং মধ্যপ্রদেশে ৫টি সরকারি হাসপাতালে পিএসএ অক্সিজেন প্ল্যান্ট স্থাপন করেছে ।
কোচি তেল শোধনাগারের কার্যকরি অধিকর্তা শ্রী সঞ্জয় খান্না জানান, ভারত পেট্রোলিয়াম এই সময়ে সমাজের কল্যাণে এগিয়ে এসেছে । অক্সিজেন উৎপাদন ব্যবস্থাপনা উন্নতি করার পাশাপাশি কোভিড মোকাবিলায় বিপিসিএল-এর কর্মীরা নিরন্তর প্রয়াস চালিয়ে যাচ্ছে ।
CG/SS/RAB
(Visitor Counter : 222
উপ-রাষ্ট্রপতিরসচিবালয়
রোগী এবং তাঁদের পরিবার-পরিজনদের প্রতি সহমর্মী ও সংবেদনশীল হয়ে ওঠার জন্য চিকিৎসকদের পরামর্শ দিলেন উপ-রাষ্ট্রপতি
নয়াদিল্লি, ২৪ আগস্ট, ২০১৮
রোগী এবং তাঁদের পরিবার-পরিজনদের সঙ্গে আচরণের ক্ষেত্রে চিকিৎসক তথা হাসপাতাল কর্তৃপক্ষকে সহমর্মী ও সংবেদনশীল হতে হবে। এই ধরণের আচার-আচরণ রোগীদের রোগের যন্ত্রণার উপশম এবং চিকিৎসা চলাকালীন সুস্থ বোধ করার ক্ষেত্রে বিশেষ সহায়ক হয়ে উঠবে।
অন্ধ্রপ্রদেশের বিশাখাপত্তনমে কিম্স-আইকন হাসপাতালের উদ্বোধনকালে এই মন্তব্য করেন উপ-রাষ্ট্রপতি শ্রী এম ভেঙ্কাইয়া নাইডু। তিনি বলেন, স্বাস্থ্যক্ষেত্রে ব্যয়ের মাত্রাকে কমিয়ে আনতে উপযুক্ত পদক্ষেপ গ্রহণ করারও প্রয়োজনীয়তা রয়েছে। চিকিৎসার সুযোগ-সুবিধা ও স্বাস্থ্য পরিচর্যা সাধারণ মানুষের কাছে সুলভ করে তুলতে হবে। বিশাখাপত্তনম বন্দর নগরীর ৪৩৪ শয্যাবিশিষ্ট এই নতুন হাসপাতালটি সন্নিহিত অঞ্চলের অধিবাসীদের কাছে চিকিৎসার সুযোগ পৌঁছে দিতে সহায়ক হবে বলে মনে করেন উপ-রাষ্ট্রপতি।
শ্রী ভেঙ্কাইয়া নাইডু বলেন, আপামর জনসাধারণের কাছে স্বাস্থ্য পরিচর্যাকে আরও সুলভ করে তোলা প্রয়োজন। চিকিৎসক হিসাবে দায়িত্ব পালনের সময় পরিষেবার দিকে নজর রাখার কথাও বলেন তিনি। কারণ, ওষুধ লিখে দেওয়ার সঙ্গে সঙ্গেই একজন চিকিৎসকের দায়িত্ব শেষ হয়ে যায় না। রোগ প্রতিরোধের বিভিন্ন বিষয় সম্পর্কেও মানুষকে পরামর্শ দেওয়া উচিৎ। সাধারণ মানুষ যাতে পায়ে হাঁটা, দৌড়নো, ব্যায়াম ও যোগচর্চার প্রতি আগ্রহী হয়ে ওঠেন, সেই লক্ষ্যে তাঁদের পরামর্শ দেওয়ার জন্য উপ-রাষ্ট্রপতি আহ্বান জানান সকল চিকিৎসকের উদ্দেশে। তিনি বলেন, একটি সুস্থ সমাজই অর্থনৈতিক দিক থেকে দেশকে আরও এগিয়ে নিয়ে যেতে পারে।
CG/SKD/DM/….
(Visitor Counter : 73